ஆரியன் கமல பாதம் அகத்து உற வணங்கி, ஆண்டு, அப் பூரியர் இலங்கை மூதூர்ப் பொன் மதில் தாவிப் புக்கான் - சீரிய பாலின் வேலைச் சிறு பிரை தெறித்தது அன்னான். 94 இலங்கையின் ஒளிச் சிறப்பை வியத்தல் வான் தொடர், மணியின் செய்த, மை அறு, மாட கோடி ஆன்ற பேர் இருளைச் சீத்துப் பகல் செய்த அழகை நோக்கி, 'ஊன்றிய உதயத்து உச்சி ஒற்றை வான் உருளைத் தேரோன் தோன்றினன் கொல்லோ?' என்னா, அறிவனும் துணுக்கம் கொண்டான். 95